Jyllandsposten, 1840-07-31
Paa Norges Klipper staaer et Træ, Det har Du plantet; i dets Skygge Har Folkets Lykke fundet Læ Mod Fremtids Storm det kan betrygge; Et saadant plantet i Danmarks Have Det var i Sandhed – en Konge-Gave. I Havnen i Horsens varede flere forskjellige Nationers Flag; blandt Andet læstes paa en Nordmands: Den 17de Mai 1814. Constitutionen leve! Mere om Politivæsenet, paa Landet. (Sluttet. See forr. Nr.)J Motiverne til fornævnte Jndstillingspunkter omtaler den ærede Forfatter de Ulovligheder, der formenes at finde Sted og hvorover der klages osv. At disse Klager tildeels ikke ere ugrundede, maa jeg indrømme, og at Ulovligheder af Alle maae ønskes hævede, det er vist; men da den ærede Forf. er enig i, at strængere Straffebud ikke ville føre til Maalet – som jeg heller ikke troer – da de ville modarbeides af Almuens Fordomme og Sammenhold, saa indseer jeg ligesaalidt, hvad Forfatteren mener, en lønnet Mand af Beboernes Midte skal udrede; thi denne Mand maatte jo dog vel ikke blive berettiget til, naar han fandt for godt, at trænge ind i Naboens Bopæl under Paaskud af, at han troede, at der opholdt sig Landkræmmere eller dreves Brænderi - Angiveri paatog han sig vel nødig. -(At udvide Huusundersøgelser, der vistnok ere saa forhadte, som de fortjene, vilde være et Stød til et Onde, hvis Følger ikke kan beregnes.) Hvor Almuens Sammenhold – Fordomme kan vel udelades – meest kan befrygtes, er vistnok i Henseende til ulovlig Handel og Brænderi, men troer man, at disse Ulovligheder ere opstaaede i Jylland, hvor de, efter hvad der ofte nok er sagt, meest skulle finde Sted, af Mangel paa Politi-Opsyn, da mener jeg man feiler; Aarsagen maa vist være en anden. Jyllands tyndtbeboede Egne og lange Afstand fra Kjøbstæderne gjør det nødvendigt for Beboerne, at der i Nærheden f. Ex. findes Landkræmmere eller Prangere, hvad de skulle kaldes, der kunne modtage deres Vare og hos hvem de igjen kunne erholde deres Fornødenheder; at reise 23 ja indtil 6 Mile til Kjøbstad for at faae lidt Jern, Salt, Humle, Tobak og øvrige Smaating, hvad man skal have til sit Huusbehov, eller for at afhænde nogle Pd. Smør, et Skind eller Sligt, dette gaaer altsammen ikke vel an at tænke paa at ophæve slig Landhandel, vilde jo ganske være imod Landmandens Jnteresse, og den ophaves sikkert vanskelig, med mindre lovlig Handlende afløse de ulovlige, eller almindelig Handelsfrihed tilstedes. Lignende er Tilfælde med Brænderier; var det Landmanden tilladt, mod billig Afgift, selv at forædle sit Korn- eller vare vi her satte paa lige Fod med vore Naboer Slesvigerne, som vi nu, om kun indirecte, betale for at brænde vort Brændeviin - vilde ulovligt Brænder lettelig kunne ophøre. Hvad jeg formener herved maatte gjøres er, at Landboerne skeer deres billige Ret, derved vil disse Onder hæves og Orden tilveiebringes. At der paa Landet finde adskillige andre Uordener Sted, nægtes ikke, og jeg skal kortelig tillade mig at yttre, hvad jeg mener der bør gjøres for denne Sag. Det vilde upaatvivlelig være det rette Middel, hvis Regjeringen søgte, lidt mere end hidtil, ved Folket selv, at tilveiebringe god og lovlig Orden; Folket maa og skal medvirke til dette ædle Maal, der er virket til dets Oplysning, men hvad Nytte er den høiere Grad af Oplysningen til, naar det ikke gives Leilighed til i deres engere Samfund, med en passende Grad af Selvstændighed, at virke til det store Maal. Folket maa, ved dets Medvirkning i dets egne Anliggender, komme til klar Erkjendelse af hvad der egner og anstaaer det som Borger af det store Samfund, og en 1 sjelden Undtagelse vil det sikkert være, at Pluraliteten af et Sogns Beboere, ikke skulde være stemte for god og lovlig Orden, naar Regjeringens Fordringer til det befindes at være billige og retfærdige, overeensstemmende med Tidens Aand og Tidens Fordringer; thi uden dette er det jo saare naturligt, at dets gode og kraftige Medvirkning vil fattes. Saaledes formener jeg, at der blandt Sognebeboerne af Beboerne selv maatte udvælges Mænd, der, uden Betaling, maatte gaae Øvrigheden tilhaande, i Alt, hvad der angaaer god og lovlig Ordens Fremme.